CELEX: 62019TN0726
Language: fi
Date: 2019-10-25 00:00:00
Title: asia T-726/19: Kanne 25.10.2019 – LSEGH (Luxembourg) ja London Stock Exchange Group Holdings (Italy) v. komissio

20.1.2020   
            
            
               FI
            
            
               Euroopan unionin virallinen lehti
            
            
               C 19/55
            
         
      Kanne 25.10.2019 – LSEGH (Luxembourg) ja London Stock Exchange Group Holdings (Italy) v. komissio
      (asia T-726/19)
      (2020/C 19/67)
      Oikeudenkäyntikieli: englanti
      
         Asianosaiset
      
      
         Kantaja: LSEGH (Luxembourg) Ltd (Lontoo, Yhdistynyt kuningaskunta) ja London Stock Exchange Group Holdings (Italy) Ltd (Lontoo) (edustajat: asianajajat O. Brouwer, A. Pliego Selie ja A. von Bonin)
      
         Vastaaja: Euroopan komissio
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  kumoamaan valtiontuesta SA.44896, jonka Yhdistynyt kuningaskunta on myöntänyt ulkomaisten väliyhteisöjen konsernirahoitukseen sovellettavan poikkeuksen nojalla, 2.4.2019 annetun vastaajan päätöksen C(2019) 2526 Final ja
               
            
                  —
               
               
                  velvoittamaan komission korvaamaan kantajien oikeudenkäyntikulut unionin yleisen tuomioistuimen työjärjestyksen 134 artiklan nojalla, mukaan lukien väliintulijoiden oikeudenkäyntikulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat vetoavat neljään kanneperusteeseen.
      
                  1)
               
               
                  Ensimmäisen kanneperusteen mukaan komissio teki oikeudellisen virheen ja/tai ilmeisiä arviointivirheitä eikä esittänyt riittäviä perusteluja yksilöidessään viitejärjestelmän riidanalaisessa päätöksessä.
               
            
                  2)
               
               
                  Toisen kanneperusteen mukaan komissio teki oikeudellisen virheen ja/tai ilmeisiä arviointivirheitä eikä esittänyt riittäviä perusteluja luonnehtiessaan virheellisesti riidanalaisessa päätöksessä konsernirahoitukseen sovellettavan poikkeuksen poikkeukseksi viitejärjestelmän tavanomaisesta toiminnasta.
               
            
                  3)
               
               
                  Kolmannen kanneperusteen mukaan komissio teki oikeudellisen virheen ja/tai ilmeisiä arviointivirheitä todetessaan riidanalaisessa päätöksessä, että konsernirahoitukseen sovellettava poikkeus merkitsee syrjintää eri talouden toimijoiden kesken.
               
            
                  4)
               
               
                  Neljännen kanneperusteen mukaan komissio teki oikeudellisen virheen ja/tai ilmeisiä arviointivirheitä riidanalaisessa päätöksessä todetessaan, ettei konsernirahoitukseen sovellettavaa poikkeusta voida pitää perusteltuna viitejärjestelmän luonteen tai yleisen rakenteen vuoksi.